ຕາມຂ່າວ CRI: ກອງປະຊຸມຄັ້ງທີ 2 ຂອງກົນໄກປຶກສາຫາລືສອງຝ່າຍກ່ຽວກັບບັນຫາທະເລຈີນໃຕ້ລະຫວ່າງຈີນ-ຟີລິບປີນຫຼື BCM ໄດ້ຈັດຂຶ້ນຢູ່ນະຄອນຫຼວງມະນີລາປະເທດຟີລິບປີນໃນວັນທີ 13 ກຸມພານີ້. ທ່ານຂົງສວນຢິ້ວ ຮອງລັດຖະມົນຕີກະຊວງການຕ່າງປະເທດຈີນແລະທ່ານເອັນຣິກ ມະນະໂລ ຮອງລັດຖະມົນຕີກະຊວງການຕ່າງປະເທດຟີລິບປີນທີ່ຮັບຜິດຊອບນະໂຍບາຍການຕ່າງປະເທດພ້ອມດ້ວຍຄະນະເຂົ້າຮ່ວມກອງປະຊຸມດັ່ງກ່າວ. ສອງຝ່າຍກ່າວເນັ້ນວ່າກອງປະຊຸມຄັ້ງນີ້ສຳຄັນທີ່ສຸດ, ກົນໄກປຶກສາຫາລືມີຜົນດີຕໍ່ການຊຸກຍູ້ສາຍພົວພັນລະຫວ່າງສອງຝ່າຍໃຫ້ຂະຫຍາຍຕົວຢ່າງໝັ້ນທ່ຽງ.
ກອງປະຊຸມ BCM ຄັ້ງທີ 3 ຈະຈັດຂຶ້ນຢູ່ປະເທດຈີນໃນ 6 ເດືອນທ້າຍປີ 2018.